Babelscape/SREDFM huggingface dataset:
Έθελφριθ της Βερνικίας

Ο Έθελφριθ της Βερνικίας ("Æthelfrith", ... - 616) βασιλιάς της Βερνικίας (592 - 616) και βασιλιάς της Ντέιρα (604 - 616) ήταν γιος του Έθελρικ της Βερνικίας και εγγονός του Ίδα της Βερνικίας πρώτου βασιλιά της Βερνικίας και ιδρυτή της δυναστείας. Διαδέχθηκε στον θρόνο τον Χούσσα της Βερνικίας ο οποίος ίσως να ήταν θείος του ίσως σφετεριστής μετά από σκληρό εμφύλιο πόλεμο με τους αντιπάλους της οικογένειας του. Το 604 κατέκτησε την γειτονική Ντέιρα ανατρέποντας τον βασιλιά της τοπικής δυναστείας Έθελρικ της Ντέιρα, ένωσε τα δυο βασίλεια δημιουργώντας το ισχυρό βασίλειο της Νορθουμβρίας. Σημαντικές ήταν οι στρατιωτικές του επιτυχίες απέναντι στους Κέλτες και στους Γαλάτες της Νταλ Ριάτα αλλά ηττήθηκε και σκοτώθηκε σε μάχη εναντίον των δυναστικών του αντιπάλων, η οικογένεια του έχασε τον θρόνο αλλά επανήλθε στην εξουσία την δεκαετία του 630.
Με την άνοδο του στον θρόνο πέτυχε την εξορία των αντιπάλων του της οικογένειας του Χούσσα. Τα γενεαλογικά δέντρα τα οποία βρέθηκαν σε διάφορα χειρόγραφα στην "Βρεττανική Ιστορία" αναφέρουν ότι ο Έθελφριθ βασίλευσε 12 χρόνια στην Βερνικία και άλλα 12 χρόνια στην Ντέιρα, τα 12 χρόνια στην Βερνικία προσδιορίζονται από το 592 μέχρι το 604 την χρονιά στην οποία ανήλθε στον θρόνο της Ντέιρα. Δεν υπάρχουν στοιχεία για τους προκατόχους τους, ο Έθελφριθ είναι ο αρχαιότερος βασιλιάς της Βερνικίας για τον οποίο έχουμε επαρκείς πληροφορίες. Ο σύγχρονος ιστορικός Φρανκ Στέντον (1880 - 1967) αναφέρει "η πραγματική ιστορία της Νορθουμβρίας και συνεπώς ολόκληρης της Αγγλίας ξεκινά από την εποχή του Έθελφριθ", επιπλέον "ήταν ο ιδρυτής του βασιλείου της Νορθουμβρίας και ο πρώτος μεγάλος στρατιωτικός ηγέτης στην βόρεια Αγγλία".
Shape of You

Το Shape of You είναι ένα τραγούδι του Βρετανού τραγουδοποιού Εντ Σίραν, το οποίο συμπεριλήφθηκε στον τρίτο δίσκο του, "÷", το 2017. Στις 6 Ιανουαρίου του 2017 κυκλοφόρησε σε μορφή ψηφιακής λήψης σε διπλό σινγκλ, μαζί με το Castle on the Hill. Το τραγούδι γράφτηκε από τον Σίραν μαζί με τον Στιβ Μακ, ενώ γίνονται ονομαστικές αναφορές και σε άλλους καλλιτέχνες. 

Το κομμάτι έφτασε στο νούμερο 1 στα τσαρτ 44 χωρών, μεταξύ αυτών στα αμερικανικά "Billboard Hot 100", στα βρετανικά, στα καναδικά και στα αυστραλιανά. Στα καναδικά έμεινε στο νούμερο 1 για 16 εβδομάδες, ισοφαρίζοντας το προηγούμενο ρεκόρ, στα αμερικανικά έμεινε για 12 εβδομάδες, ενώ στα βρετανικά για 14 εβδομάδες. Στις 21 Σεπτεμβρίου του 2017, έγινε το κομμάτι με τις περισσότερες ακροάσεις στο Spotify, φτάνοντας τα 1.3 δισεκατομμύρια.
Uptown Funk

Το Uptown Funk (γνωστό ως και UpTown Funk!) είναι ένα τραγούδι του Βρετανού παραγωγού Μαρκ Ράνσον και του Αμερικανού τραγουδιστή Bruno Mars, το οποίο συμπεριλήφθηκε στον τέταρτο δίσκο του Ράνσον "Uptown Special" (2015). Ο Τζεφ Μπάσερ, επίσης, Στις 10 Νοεμβρίου 2015 κυκλοφόρησε και ως single, από τη RCA Records και ήταν το πρώτο από τον δίσκο. Το τραγούδι έγινε παγκόσμιο φαινόμενο με την επιρροή που άσκησε στην ποπ-κουλτούρα. 

Το τραγούδι έμεινε 14 εβδομάδες στο νούμερο των αμερικανικών Hot 100 και επτά εβδομάδες στα βρετανικά. Ενώ έφτασε στο νούμερο 1 σε πολλές χώρες όπως η Νέα Ζηλανδία, η Γαλλία, ο Καναδάς, η Ιρλανδία και η Αυστραλία. Έγινε το δεύτερο πιο επιτυχημένο σε εισπράξεις single του 2015, καθώς κι ένα από τα πιο επιτυχημένα γενικότερα. Επίσης, κέρδισε και δύο Grammy, συμπεριλαμβανομένου το "Ηχογράφηση της Χρονιάς". Για την προώθηση του κομματιού κυκλοφόρησε και video clip, το οποίο έφτασε έως την έκτη θέση στον κατάλογο των βίντεο με τις περισσότερες προβολές στο YouTube.
Πιτσούντα

Η Πιτσούντα (γεωργιανά : "ბიჭვინთა", αμπχαζιανά : "Пиҵунда", ρωσικά: "Пицунда", αρχ.ελληνικά: "Πιτυοῦς", , ΔΦΑ: /bitʃʼvintʰɑ/) είναι κωμόπολη στην επαρχία Γκαγκρά της Αμπχαζίας (αποσχισθείσα περιοχή της Γεωργίας), στις βορειοανατολικές ακτές της Μαύρης Θάλασσας και στους πρόποδες του Καυκάσου. Ο πληθυσμός της είναι 7.000 άτομα σύμφωνα με την απογραφή του 2008.
Θάλασσα της Σκωτίας

Η Θάλασσα της Σκωτίας ("Scotia Sea") βρίσκεται εκεί που ενώνεται ο Νότιος Ωκεανός με τον Νότιο Ατλαντικό Ωκεανό. Οριοθετείται δυτικά από το Πέρασμα Ντρέικ και βόρεια, ανατολικά και νότια από μια υποθαλάσσια οροσειρά, την Scotia Arc, που έχει την μορφή τόξου, και κατά μήκος της οποίας στην επιφάνεια της θάλασσας βρίσκονται η Isla de los Estados, η νήσος Shag, η Νότιος Γεωργία και οι Νότιοι Σάντουιτς Νήσοι, οι Νότιες Ορκάδες και η Νήσος Έλεφαντ. Έχει έκταση περίπου 900.000 τ.χιλ.

Πήρε το όνομά της γύρω στο 1932, από το ερευνητικό πλοίο "Σκωτία", που χρησιμοποιήθηκε από την Scottish National Antarctic Expedition, στην εξερεύνηση της Ανταρκτικής (1902–04).

Κατηγορία:Νότιος Ωκεανός
Wiz Khalifa

Ο Κάμερον Τζίμπριλ Τόμαζ (αγγλικά: "Cameron Jibril Thomaz", γενν. 8 Σεπτεμβρίου 1987), περισσότερο γνωστός ως Wiz Khalifa, είναι Αμερικανός ράπερ, τραγουδιστής, τραγουδοποιός και ηθοποιός. Το ντεμπούτο του άλμπουμ το κυκλοφόρησε το 2006, με τίτλο "Show and Prove", ενώ το 2007, υπέγραψε στην Warner Bros. Records. Το 2008, σημείωσε μία από τις πρώτες του επιτυχίες με το τραγούδι Say Yeah, το οποίο παίχτηκε αρκετά στο ραδιόφωνο, καταφέρνοντας να εισέλθει και στα αμερικανικά Rhythmic Top 40 και Hot Rap Tracks. 

Τον Νοέμβριο του 2009, αποχώρησε από τη Warner Bros. και κυκλοφόρησε και το δεύτερο του άλμπουμ ονόματι "Deal or No Deal". Μετά το 2010, υπέγραψε συμβόλαιο με την Atlantic Records. To ντεμπούτο του single με την εταιρεία, Black and Yellow, σημείωσε κι αυτό επιτυχία, φτάνοντας το νούμερο 1 στα αμερικανικά Hot 100. To 2011 κυκλοφόρησε και το τρίτο άλμπουμ (πρώτο με την εταιρεία), "Rolling Papers". Την επόμενη χρονιά κυκλοφόρησε και το τέταρτο άλμπουμ του, "O.N.I.F.C.". Ενώ το 2014, κυκλοφόρησε και το πέμπτο του, το "Blacc Hollywood".

Τον Μάρτιο του 2015, κυκλοφόρησε το single, See You Again, το οποίο συμπεριλήφθηκε στο soundtrack της ταινίας "Furious 7" (2015). Το εν λόγω κομμάτι μπορεί να θεωρηθεί η μεγαλύτερή του επιτυχία, αφού έφτασε στο νούμερο 1 των Hot 100 και έμεινε για 12 συνεχόμενες εβδομάδες, συμπληρωματικά, το video clip που κυκλοφόρησε για το τραγούδι, ήταν για ένα μικρό διάστημα το βίντεο με τις περισσότερες προβολές στο YouTube.
See You Again

To See You Again είναι ένα τραγούδι του Wiz Khalifa, στο οποίο συμμετέχει και ο Τσάρλι Πουθ. Το κομμάτι συμπεριλήφθηκε στο soundtrack της ταινίας "Furious 7" (2015 και πρόκειται για μία αφιέρωση στον ηθοποιό Πολ Γουόκερ, ο οποίος είχε σκοτωθεί σε αυτοκινητιστικό δυστύχημα στις 30 Νοεμβρίου 2013, στην Καλιφόρνια. Αργότερα, το κομμάτι συμπεριλήφθηκε ως "bonus track" στο ντεμπούτο άλμπουμ του Πουθ, "Nine Track Mind". Ο Πουθ είχε συμμετάσχει στη σύνθεση του κομματιού, καθώς και στην παραγωγή, μαζί με τους DJ Frank E και Άντριου Σένταρ. Στις 10 Μαρτίου 2015, κυκλοφόρησε και ως single, το πρώτο από το soundtrack της ταινίας.

Το εν λόγω single έγινε η μεγαλύτερη επιτυχία και των δύο εμπλεκόμενων καλλιτεχνών έως και σήμερα. Βρέθηκε για 12 συνεχόμενες εβδομάδες στο νούμερο 1 των αμερικανικών "Billboard Hot 100", ισοφαρίζοντας έτσι το ρεκόρ που είχε το Lose Yourself, του Eminem, το οποίο ήταν το μοναδικό rap νούμερο 1-single στις ΗΠΑ, επίσης, έφτασε στο νούμερο των βρετανικών charts, όπου έμεινε για 2 εβδομάδες. Το "See You Again", έφτασε σε πολλές χώρες ανά τον κόσμο στο νούμερο 1, μεταξύ αυτών η Αυστραλία, η Αυστρία, ο Καναδάς, η Γερμανία, η Ιρλανδία, η Νέα Ζηλανδία και η Ελβετία. Το κομμάτι είχε το ρεκόρ για τα περισσότερα streams στο Spotify, στις ΗΠΑ, όπως το ξεπέρασε το Drag Me Down.

Το μουσικό βίντεο που κυκλοφόρησε στο YouTube, έφτασε στο νούμερο 1 του καταλόγου με τις περισσότερες θεάσεις στο YouTube, στις 10 Ιουλίου 2017 και παρέμεινε εκεί έως και τις 4 Αυγούστου 2017. Το κομμάτι έλαβε τρεις υποψηφιότητες για Grammy, στις κατηγορίες: Τραγούδι της Χρονιάς, Καλύτερο Τραγούδι Γραμμένο για Οπτικά Μέσα και Καλύτερο Ποπ Τραγούδι Ντουέτου/Συγκροτήματος. Υπήρξε, επίσης, υποψήφιο για Χρυσή Σφαίρα Καλύτερου Τραγουδιού. Το τραγούδι ήταν το πιο επιτυχημένο εισπρακτικά για το έτος 2015, σε συνδυασμό τις πωλήσεις και τα steams, έφτασε το 20.9 εκατομμύρια κομμάτια, σύμφωνα με την IFPI.
Ραφαήλ Κουμεντάκης

Ο Ραφαήλ Κουμεντάκης (γεννημένος στις 5 Μαΐου του 1993) είναι Έλληνας διεθνής πετοσφαιριστής που αγωνίζεται στην ομάδα του Ολυμπιακού στη θέση του ακραίου.
Φαναγορία

Η Φαναγορία (ρωσικά: "Фанагория", γνωστή και ως "η Φαναγόρεια", "τα Φαναγόρεια", "η Φαιναγόρη", "η Φαναγόρα") ήταν αρχαία ελληνική αποικία της Τεούς η οποία ιδρύθηκε τον 6ο αιώνα π.Χ. στην νότια ακτή της χερσονήσου του Ταμάν, στις όχθες του Κιμμέριου Βοσπόρου. Ήταν σημαντικό εμπορικό κέντρο της ευρύτερης περιοχής της Μαιώτιδας λίμνης καθώς και των πόλεων στις ακτές του δυτικού Καυκάσου. Μετέπειτα αποτέλεσε την ανατολική πρωτεύουσα του βασιλείου του Βοσπόρου, με την δυτική να είναι στο Παντικάπαιο. Κατά τον Μεσαίωνα αποτέλεσε ένα από τα κέντρα των Χαζάρων, ενώ αργότερα υπήρξε η πρωτεύουσα της Μεγάλης Βουλγαρίας. Στην σημερινή εποχή σε κοντινή απόσταση βρίσκεται ο οικισμός Σεννόυ στην επαρχία Κρασνοντάρ Κράι της Ρωσίας, και τα ερείπια της Φαναγορίας αποτελούν τον μεγαλύτερο χώρο ελληνικών αρχαιοτήτων στην Ρωσία.
Γιώργος Ιωακειμίδης

Ο Γιώργος Ιωακειμίδης ήταν Έλληνας ποδοσφαιριστής που αγωνιζόταν ως μέσος, γεννημένος στην Πάτρα στις 25 Ιουλίου του 1953. Υπήρξε παίκτης κι αρχηγός της Παναχαϊκής όπως και του Εθνικού Πειραιά, με τα χρώματα των οποίων έκανε σημαντική καριέρα στο πρωτάθλημα της Α΄ Εθνικής κατηγορίας επί σειρά ετών (15 σεζόν από το 1971 έως το 1987). Έπαιξε, ακόμη, για λογαριασμό της Κορίνθου και του Μεσολογγίου. Υπήρξε προπονητής της Εθνικής Ομάδας των Ενόπλων η οποία αναδείχθηκε Παγκόσμια Πρωταθλήτρια (1997), ενώ εργάσθηκε και σε πολλούς συλλόγους. Πέθανε σε ηλικία 64 ετών, στις 22 Αυγούστου του 2017.
Φραντς Γέγκερστετερ

Ο Φραντς Γέγκερστετερ (γερμ.: "Franz Jägerstätter", 20 Μαΐου 1907 – 9 Αυγούστου 1943) ήταν Αυστριακός αντιρρησίας συνείδησης κατά τη διάρκεια του Β’ Παγκοσμίου Πολέμου. Θεωρείται άγιος και μάρτυρας από την Καθολική Εκκλησία και η μνήμη του τιμάται στις 21 Μαΐου.
Δυτική Σιβηρία

Η Δυτική Σιβηρία () είναι μέρος της ευρύτερης Σιβηρίας. Εκτείνεται μεταξύ των Ουραλίων και του Γενισέι που χωρίζουν την Σιβηρία σε δύο μέρη.

Η περιοχή της Δυτικής Σιβηρίας καταλαμβάνει 2.5 εκατομμύρια τετραγωνικά χιλιόμετρα. Σχεδόν το 80% της Δυτικής Σιβηρίας βρίσκεται εντός της Δυτικής Σιβηρικής Πεδιάδας. Τα μεγαλύτερα ποτάμια της περιοχής είναι ο Ιρτίς και ο Ομπ.
Whenever, Wherever

To Whenever, Wherever είναι ένα τραγούδι της Shakira, το οποίο συμπεριλήφθηκε στον τρίτο δίσκο της "Laundry Service", το 2001. Στις 27 Αυγούστου του 2001 κυκλοφόρησε και ως single, από την Epic Records και ήταν το πρώτο από αυτόν τον δίσκο. Το θέμα του τραγουδιού είναι ότι η ερμηνεύτρια είναι τυχερή που βρήκε τον σύντροφό της. Κυκλοφόρησε και μία ισπανόφωνη έκδοση ονόματι Suerte. Για την προώθηση του κομματιού κυκλοφόρησε και video clip. 

Το τραγούδι από τη στιγμή της κυκλοφορίας του έλαχε θετική κριτική, ειδικότερα για την παραγωγή του. Το τραγούδι ήταν η μεγάλη επιτυχία της στις ΗΠΑ, όπου έφτασε στο νούμερο 6 των αμερικανικών "Billboard Hot 100" κι έγινε έτσι το πιο επιτυχημένο single της στις ΗΠΑ, έως τότε. Γενικότερα το τραγούδι έφτασε στο νούμερο 1 πολλών charts ανά τον κόσμο, μεταξύ αυτών και στην Ελλάδα. Πλέον θεωρείται ως ένα από τα πιο αναγνωρίσιμα κομμάτια της Κολοβμιανής καλλιτέχνιδας. Κατά το 2002, ήταν το πιο επιτυχημένο single σε πωλήσεις, φτάνοντας τις 8 εκατομμύρια πωλήσεις παγκοσμίως, κι έγινε ένα από τα πιο επιτυχημένα singles όλων των εποχών.
Waka Waka (This Time for Africa)

To Waka Waka (This Time for Africa) είναι ένα τραγούδι της Shakira, στο οποίο συμμετείχε και η νοτιοαφρικανική μπάντα Freshlyground. Το τραγούδι κυκλοφόρησε στις 7 Μαΐου του 2010 από την Epic Records, για το Μουντιάλ του 2010, το οποίο πραγματοποιήθηκε στη Νότια Αφρική. Η μουσική, οι στίχοι και η παραγωγή του τραγουδιού πραγματοποιήθηκαν από τη Shakira και τον Τζον Χιλ. Το κομμάτι ανήκει στο στυλ pop και οι στίχοι του προτρέπουν τους ανθρώπους να στοχεύουν τους στόχους τους. Στην αρχή, υπήρξαν αντιδράσεις καθώς το Μουντιάλ γινόταν στην Αφρική, και επιλέχτηκε η Κολοβμιανή Shakira, να ερμηνεύσει το τραγούδι της διοργάνωσης. 

Κατά τη στιγμή της κυκλοφορίας του έλαβε θετικές κριτικές, ιδιαίτερα για την παραγωγή του. Το single του τραγουδιού έλαχε μεγάλης επιτυχίας καθότι έφτασε στο νούμερο 1 τα charts πολλών χωρών, όπως η Αυστρία, το Βέλγιο, η Γαλλία, η Γερμανία, η Ιταλία και η Ελβετία. Στις ΗΠΑ έφτασε στο νούμερο 38 του Billboard Hot 100. Συνολικά ξεπέρασε τις 10 εκατομμύρια πωλήσεις κι έτσι έγινε ένα από τα πιο επιτυχημένα single όλων των εποχών. Για την προώθηση του κομματιού κυκλοφόρησε και video clip, στο οποίο συμμετείχαν αρκετοί ποδοσφαιριστές όπως ο Λίονελ Μέσι και ο Κριστιάνο Ρονάλντο.
Αλισσός Αχαΐας

Ο Αλισσός, γνωστός και ως "Άνω Αλισσός", είναι οικισμός του Νομού Αχαΐας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Δυτικής Αχαΐας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Δύμης ως έδρα του ομώνυμου πρώην δημοτικού διαμερίσματος.
Νίκος Μεϊμάρης

Ο Νίκος Μεϊμάρης (Καισαριανή 3 Ιανουαρίου 1927 - Αθήνα 20 Δεκεμβρίου 2013) ήταν Έλληνας συνθέτης του λαϊκού τραγουδιού.
Μιρέιγ Νταρκ

Η Μιρέιγ Νταρκ ("Mireille Christiane Gabrielle Aimee Aigroz", Τουλόν, Γαλλία, 15 Μαΐου 1938 - Παρίσι, 28 Αυγούστου 2017) ήταν Γαλλίδα μοντέλο, ηθοποιός του σινεμά ('O.K. Patron', 1974 κ.α.) και του θεάτρου και σκηνοθέτρια ('La Barbare', 1989), θεωρούμενη για κάποιο διάστημα ως διάδοχος της Μπριζίτ Μπαρντό και βραβευμένη με το "Μετάλλιο της Λεγεώνας της Τιμής", το οποίο της απένειμε ο τότε πρόεδρος της Γαλλικής Δημοκρατίας Ζακ Σιράκ (2006).

Η Νταρκ (το οποίο ήταν το καλλιτεχνικό της ψευδώνυμο) συνεργάσθηκε επί σειρά ετών με το σκηνοθέτη Ζωρζ Λωτνέρ. Ωστόσο, το ντεμπούτο της στον κινηματογράφο πραγματοποιήθηκε στα 1967 με την ταινία "Week End" του Ζαν-Λυκ Γκοντάρ. Υπήρξε συμπρωταγωνίστρια και σύντροφος του Αλέν Ντελόν επί μια 15ετία.

Η Μιρέιγ Νταρκ το [[2014]] στην πρεμιέρα του έργου "The Monuments men"
Τη δεκαετία του '80 τραυματίσθηκε σοβαρά σε τροχαίο ατύχημα, λόγω του οποίου η υγεία της επιβαρύνθηκε και υποχρεώθηκε να αποσυρθεί. Εντούτοις, λίγα χρόνια αργότερα επανήλθε στην τηλεόραση. Το 2013 υποβλήθηκε σε επέμβαση ανοικτής καρδιάς και εντέλει, πέθανε τέσσερα έτη μετά, έπειτα από κώμα, σε ηλικία 79 ετών. Δεν απέκτησε παιδί.
Κάτω Αλισσός Αχαΐας

Ο Κάτω Αλισσός είναι οικισμός του Νομού Αχαΐας, αποτελεί έδρα της ομώνυμης τοπικής κοινότητας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Δυτικής Αχαΐας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Δύμης ως έδρα του ομώνυμου πρώην δημοτικού διαμερίσματος.

Η περιοχή εξυπηρετείται από τις 29 Φεβρουαρίου 2020 από τη Γραμμή 2 του Προαστιακού Σιδηρόδρομου Πάτρας μέσω της στάσης "Αλισσός / Alissos" ενώ σε κοντινή απόσταση βρίσκεται επίσης ο τερματικός σταθμός "Κάτω Αχαΐα / Kato Achaia".
Despacito

Το Despacito είναι single του Πορτορικανού τραγουδιστή Λούις Φόνσι, στο οποίο συμμετέχει και ο ομοεθνής του ράπερ Daddy Yankee, το οποίο πρόκειται να συμπεριληφθεί στον επερχόμενο δίσκο του πρώτου. Το single κυκλοφόρησε στις 12 Ιανουαρίου 2017, από την Universal Music Latin Entertainment, μαζί με το video clip του. Το τραγούδι γράφτηκε από τον Φόνσι, τον Daddy Yankee και την Έρικα Έντερ. Ιδιαίτερη βοήθεια για να αναδειχθεί το τραγούδι σε διάφορα charts του αγγλόφωνου κόσμου έδωσε η διασκευή του Τζάστιν Μπίμπερ, η οποία κυκλοφόρησε στις 17 Απριλίου 2017. 

Το κομμάτι ανήκει στο στυλ του reggaeton-pop και είναι γραμμένο σε απλό ρυθμό, ενώ οι στίχοι του μιλάνε για τον έρωτα. Το τραγούδι έγινε μεγάλη επιτυχία και μπήκε σε charts 47 χωρών, ενώ κατάφερε να φτάσει στο νούμερο 1 δέκα χωρών και έγινε το πιο επιτυχημένο single έως και σήμερα και για τους δύο δημιουργούς του. Έγινε το πρώτο ισπανόφωνο τραγούδι, μετά το Macarena (1996), που έφτασε στο νούμερο 1 των αμερικανικών Hot 100. Στις 4 Αυγούστου 2017, το μουσικό βίντεο του τραγουδιού έγινε το πρώτο σε προβολές στο YouTube, αγγίζοντας τις 3 δισεκατομμύρια θεάσεις, τις περισσότερες που είχαν καταγραφεί ποτέ. Στις 11 Οκτωβρίου του ίδιου έτους έγινε το πρώτο βίντεο που έφτασε τις 4 δισεκατομμύρια θεάσεις. Σήμερα το despacito μετρά περισσότερες από 7,5 δισεκατομμύρια θεάσεις.

Το τραγούδι έλαβε θετικές κριτικές από τους κριτικούς, οι οποίοι επαίνεσαν το μουσικό του στυλ. Ακολούθως, έλαβε τέσσερα βραβεία στα Latin Grammy Award, μεταξύ αυτών και στην κατηγορία Ηχογράφηση της Χρονιάς. Το 2017 το περιοδικό "Billboard", το κατέταξε 5ο καλύτερο Latin τραγούδι όλων των εποχών, ενώ και τα περιοδικά "Rolling Stone" και "Time", το συμπεριέλαβαν στα top 10 τους του έτους.
J.A.C.E.

To J.A.C.E. Just Another Confused Elephant είναι ελληνική ταινία του 2011 σε σκηνοθεσία του Μενέλαου Καραμαγγιώλη.

Το J.A.C.E. είναι η δεύτερη μεγάλου μήκους ταινία μυθοπλασίας του σκηνοθέτη, μετά το «Black Out». Βασισμένη σε αληθινά γεγονότα, η ταινία αφηγείται ένα σύγχρονο παραμύθι, με τίτλο το όνομα του ήρωά της, ενός σημερινού Ολιβερ Τουιστ. Ο τίτλος της είναι ακρωνύμιο από το σύνδρομο "Just Another Confused Elephant", που αφορά σεξουαλικά μπερδεμένους νεαρούς ελέφαντες που μένουν ορφανοί από μικροί και εκδηλώνουν επιθετική συμπεριφορά.
Χερσόνησος η Ταυρική

Η Χερσόνησος η Ταυρική (ουκρανικά και ρωσικά: "Херсонес Таврійський"), γνωστή και ως Χερσών (παλαιοσλαβικά: "Корсунь"), ήταν αρχαία ελληνική αποικία των Μεγαρέων στα δυτικά της Ταυρικής Χερσονήσου (Κριμαία) η οποία εκτιμάται πως ιδρύθηκε στα μέσα του 5ου αιώνα π.Χ. σε τοποθεσία που πιθανώς υπήρχε παλαιότερος ελληνικός οικισμός, και αποτέλεσε κομβικό κέντρο εμπορίου στην νοτιοδυτική Ταυρική διατηρώντας απομακρυσμένες ναυτιλιακές συνδέσεις. Κατά την ρωμαιοβυζαντινή περίοδο, αποτέλεσε έως τον 12ο αιώνα το ισχυρότερο φρούριο στον βόρειο Εύξεινο Πόντο, ενώ η πόλη είναι σημαντική και για την ορθόδοξη εκκλησία καθώς εκεί εκχριστιανίστηκε ο Βλαδίμηρος Α´ του Κιέβου κατά τον γάμο του με την Άννα Πορφυρογέννητη, κάτι που αποτέλεσε την αφετηρία του εκχριστιανισμού των Σλάβων. Στην σύγχρονη εποχή σε απόσταση 3 χλμ ανατολικά βρίσκεται η πόλη της Σεβαστούπολης στην Κριμαία. Η αρχαία πόλη και τα περίχωρα της ανακηρύχθηκαν Μνημείο Παγκόσμιας Κληρονομιάς από την ΟΥΝΕΣΚΟ το 2013 ως μνημείο της Ουκρανίας.
Τελικός Κόπα Αμέρικα Σεντενάριο

Ο Τελικός Κόπα Αμέρικα Σεντενάριο ήταν ένα παιχνίδι ποδοσφαίρου που διεξήχθη στις 26 Ιουνίου του 2016 στο MetLife Stadium του Ιστ Ράδερφορντ, στο Νιου Τζέρσεϊ των Ηνωμένων Πολιτειών, με σκοπό τον καθορισμό της νικήτριας ομάδας του Κόπα Αμέρικα Σεντενάριο.

Στον αγώνα μετείχαν η Αργεντινή με τη Χιλή, ως επανάληψη του τελικού του 2015, στον οποίο η Χιλή επικράτησε στα πέναλτι.
Cosmote Sport

Το Cosmote Sport είναι μια premium sports υπηρεσία στην Ελλάδα, μέρος της ομότιτλης συνδρομητικής τηλεοπτικής πλατφόρμας που ανήκει στον ΟΤΕ. Ξεκίνησε το 2009 αρχικά ως Conn-x TV Sports και τα κανάλια εκπέμπουν στην COSMOTE TV μέσω δορυφόρου και μέσω ευρυζωνικής σύνδεσης.

Αποτελείται από 10 κανάλια και διαθέτει ζωντανή ποδοσφαιρική κάλυψη (πάνω από 100 ζωντανούς αγώνες ανά μήνα) από κορυφαία πρωταθλήματα στην Ευρώπη (Πριμέρα Ντιβισιόν, Μπουντεσλίγκα) καθώς και η αποκλειστική κάλυψη του Κυπέλλου Ελλάδας, του ΟΥΕΦΑ Τσάμπιονς Λιγκ και του ΟΥΕΦΑ Γιουρόπα Λιγκ. Επίσης καλύπτει και άλλα αθλήματα όπως τη Φόρμουλα 1, την πετοσφαίριση και την αντισφαίριση.
Δωρόθεος ο Αργείος

Ο Δωρόθεος ο Αργείος (5ος αιώνας π.Χ.) ήταν Έλληνας χαλκοπλάστης με καταγωγή από το Άργος. Είναι γνωστός μέσω 2 υπογραφών του που ανακαλύφθηκαν στους Δελφούς και έχουν διασωθεί σε αναθηματική βάση της εποχής, και θεωρείται πως ήταν ο δάσκαλος του γλύπτη Κρεσίλα.
Πίτερ φαν Ελστ

"Να μη συγχέεται με τον Πίτερ Κούκε φαν Ελστ"

Ο Πίτερ φαν Ελστ (φλαμανδικά: Pieter van Aelst) ήταν Φλαμανδός ζωγράφος ρωπογραφιών και σχεδιαστής, ο οποίος δραστηριοποιήθηκε στην Αμβέρσα από το 1644 ως το 1654.

Δεν υπάρχουν καταγραφές για τον βίο και την εκπαίδευσή του καλλιτέχνη, ο οποίος δραστηριοποιήθηκε στην Αμβέρσα κατά τα μέσα του 17ου αιώνα. Είναι προς το παρόν γνωστός για ένα μόνον έργο που του αποδίδεται είναι ο πινακας που αναπαριστά το "Ommegang" (Όμμεχανχ, ολλανδική λέξη για τις μεσαιωνικής προέλευσης παρελάσεις - τελετές) στην Αμβέρσα. Καθώς προφανώς φιλοτεχνήθηκε μεταξύ 1644 και 1654, η σύνθεση αυτή αποτέλεσε πηγή έμπνευσης ποικίλων ερμηνειών του θέματος, που οι Φλαμανδοί καλλιτέχνες, όπως οι Εράσμους ντε Μπι και Αλεξάντερ φαν Μπρέντελ ζωγράφισαν αργότερα
Ιωάννης Καραβίδας

Ο Ιωάννης Καραβίδας, του Δημητρίου (11 Νοεμβρίου 1891 - 15 Απριλίου 1984) ήταν Έλληνας αξιωματικός του Πολεμικού Ναυτικού και στη συνέχεια πολιτικός.
Κρησίλας

Ο Κρησίλας (480 π.Χ. – 410 π.Χ.) ήταν Έλληνας γλύπτης της Κλασικής περιόδου (5ος αιώνας π.Χ.), από την Κυδωνία. Έλαβε την εκπαίδευση του στο Άργος και εργάστηκε στην Αθήνα, την εποχή του Πελοποννησιακού πολέμου, ως οπαδός του ιδεαλιστικού πορτρέτου του Μύρωνα. Είναι γνωστός για το γλυπτό του "Προτομή του Περικλή με Κορινθιακή περικεφαλαία."
Ταγέτης ο λεπτόφυλλος

Ο Ταγέτης ο λεπτόφυλλος "(Tagetes tenuifolia)", ο κατιφές σφραγίδα "(signet marigold)" ή χρυσαφένιος κατιφές "(golden marigold)", είναι ένα είδος του άγριου κατιφέ στην οικογένεια της μαργαρίτας των Αστερίδων (Asteraceae). Είναι ευρέως διαδεδομένη σε ολόκληρο το Μεξικό, καθώς και την Κεντρική Αμερική, την Κολομβία και το Περού.

Ο Ταγέτης ο λεπτόφυλλος "(Tagetes tenuifolia)" είναι ετήσιο "(annual)" βότανο, μερικές φορές φτάνοντας σε ύψος τα 50 εκ. (20 ίντσες). Τα φύλλα έχουν μήκος μικρότερο από 3 εκ. (1,2 ίντσες), τα οποία χωρίζονται βαθιά σε πολλά μικρά μέρη. Το φυτό παράγει πολλές μικρές κεφαλές ανθέων σε μια επίπεδη κορυφή σειράς, κάθε κεφαλή με 5 ακτινωτά ανθύλλια "(ray florets)" και 7-9 ανθύλλια δίσκου "(disc florets)".
Γουίλιαμ Σπένσερ Μπαγδατόπουλος

Ο Γουίλιαμ Σπένσερ Μπαγδατόπουλος ή Μπαγκντατόπουλος ("William Spencer Bagdatopoulos", 1888-1965) ήταν ζωγράφος και εικονογράφος, εταίρος της αγγλικής Βασιλικής Εταιρείας Τεχνών και γνωστός για τις οριενταλιστικές απεικονίσεις ανθρώπων και μνημείων της Ανατολής.
Παγκόσμια Κατάταξη ΦΙΦΑ

Η Παγκόσμια Κατάταξη ΦΙΦΑ (επίσημα: "FIFA/Coca-Cola World Ranking" για εμπορικούς λόγους) είναι ένα σύστημα κατάταξης για τις εθνικές ομάδες ανδρών (Men's Ranking) και γυναικών (Women's Ranking) στο ποδόσφαιρο. Οι ομάδες των χωρών μελών της Διεθνούς Ποδοσφαιρικής Ομοσπονδίας (FIFA), της ύψιστης διοικητικής αρχής του ποδοσφαίρου, κατατάσσονται με βάση τα αποτελέσματα των παιχνιδιών τους με τις πιο επιτυχημένες ομάδες να τοποθετούνται στις υψηλότερες θέσεις. Το σύστημα που χρησιμοποιείται, βασίζεται στα αποτελέσματα των ομάδων σε όλους τους πλήρως αναγνωρισμένους από τη FIFA διεθνείς αγώνες.

Οι συγκεκριμένες ταξινομήσεις θεσπίστηκαν το Δεκέμβριο του 1992 και οκτώ ομάδες (Αργεντινή, Βέλγιο, Βραζιλία, Γαλλία, Γερμανία, Ιταλία, Ολλανδία και Ισπανία) έως τώρα βρέθηκαν στην πρώτη θέση, εκ των οποίων η Βραζιλία είναι η χώρα που βρέθηκε στην πρώτη θέση για το μεγαλύτερο διάστημα.
Τρεκουλία η αφρικανική

Ο Αφρικανικός αρτόκαρπος (επιστ. ονομ.: Treculia africana – Τρεκουλία η αφρικανική, αγγλ.: "African breadfruit") είναι είδος δέντρου του γένους "Treculia". Χρησιμοποιείται ως φυτική τροφή. Οι καρποί είναι σκληροί και ινώδεις, μπορεί να είναι το μέγεθος μπάλας του βόλεϊ και βάρους έως και 8,5 κιλά (19 lb). Οι χιμπαντζήδες έχουν παρατηρηθεί να χρησιμοποιούν εργαλεία για τη διάσπαση των καρπών σε μικρά κομμάτια, όπου μπορούν να φαγωθούν. Οι καρποί περιέχουν πολυφαινόλες.
Νίκη του Καλλιμάχου

Η Νίκη του Καλλιμάχου ή "Η αφιέρωση του Καλλιμάχου", είναι άγαλμα το οποίο φιλοτέχνησαν οι Αθηναίοι προς τιμήν του Καλλιμάχου.
Σμίλις ο Αιγινίτης

Ο Σμίλις ο Αιγινίτης (πολυτονικό:"Σμῖλις," γιος του Ευκλείδη) ήταν μυθικός Έλληνας γλύπτης με καταγωγή από την Αίγινα, και σύγχρονος του Δαιδάλου. Το όνομα του προκύπτει από το εξάρτημα της "σμίλης" που χρησιμοποιείται για την λάξευση των γλυπτών. Αποτελούσε επίσης μέρος της λατρείας των ακολούθων της θεάς Ήρας στο νησί της Σάμου, το άγαλμα της οποίας είχε δημιουργήσει εκεί.
Ωδείον του Περικλέους

Το Ωδείον του Περικλέους ήταν ωδείο έκτασης 4000 μ2 χτισμένο στους νοτιοανατολικούς πρόποδες της Ακρόπολης στην Αθήνα, δίπλα από την είσοδο του Θεάτρου του Διονύσου.
Λότε Ράινιγκερ

Η Λότε Ράινιγκερ ("Lotte Reiniger", 2 Ιουνίου 1899 – 19 Ιουνίου 1981) ήταν Γερμανίδα σκηνοθέτης και πρωτοπόρα του κινουμένου σχεδίου.Υπήρξε το πρώτο άτομο που δημιούργησε ταινία κινουμένων σχεδίων(Οι περιπέτειες του πρίγκιπα Αχμέντ-1926), καθώς και η πρώτη που χρησιμοποίησε το μουσικό κλιπ, σε μοτίβα που είχε συνθέσει για την ίδια την ταινία ο Wolfgang Friedrich Zeller.
Δάσκαλος της Προσκύνησης της Αμβέρσας

Με το συμβατικό όνομα Δάσκαλος της Προσκύνησης της Αμβέρσας ("fl." 1520) φέρεται ζωγράφος της νότιας Ολλανδίας που ανήκει στους λεγόμενους Μανιεριστές της Αμβέρσας. Το έργο του περιλαμβάνει κυρίως λατρευτικά τρίπτυχα, μεταξύ των οποίων "Η προσκύνηση των μάγων" που εκτίθεται στη Βασιλική Ακαδημία Καλών Τεχνών της Αμβέρσας και ένα ακόμα ομώνυμο τρίπτυχο στα Βασιλικά Μουσεία Καλών Τεχνών του Βελγίου στις Βρυξέλλες. Το τρίπτυχο των Βρυξελλών φέρει κατά μία αμφιλεγόμενη εκτίμηση τo μονόγραμμα G που σε συνδυασμό με μία πιθανή αυτοπροσωπογραφία του καλλιτέχνη έχει οδηγήσει σε διάφορες εικασίες σχετικά με την πραγματική ταυτότητα του ζωγράφου.
Γεώργιος Ρωμοσιός

Ο Γεώργιος Ρωμοσιός (23 Φεβρουαρίου 1929 - 31 Μαΐου 2016) ήταν ο πρώτος αρχηγός της Ελληνικής Αστυνομίας, με την μορφή που αυτή έχει σήμερα, μετά την ενοποίηση της Αστυνομίας Πόλεων με την Χωροφυλακή.
Μπερνάτ Ντεσκλότ

Ο Μπερνάτ Ντεσκλότ (καταλανικά: Bernat Desclot) ήταν Καταλανός χρονικογράφος, πιθανώς καταγόμενος από την Υποκομητεία του Καστελνού, ο οποίος έζησε κατά το δεύτερο μισό του 13ου αιώνα. Συνέγραψε το "Llibre del rei en Pere d'Aragó e dels seus antecessors passats", το οποίο είναι γνωστό ως "Χρονικό του Μπερνάτ Ντεσκλότ" (Crònica de Bernat Desclot). Το έργο καλύπτει τη σύντομη βασιλεία του Πέτρου Γ' της Αραγονίας (1276-1285), και αποτελεί ένα από τα τέσσερα "Καταλανικά Μεγάλα Χρονικά" μέσω των οποίων βλέπουν οι σύγχρονοι ιστορικοί τα στρατιωτικά και πολιτικά θέματα στο Βασίλειο της Αραγονίας και το Πριγκιπάτο της Καταλονίας, συμπεριλαμβανομένης της «Σταυροφορίας της Αραγονίας».
Διαμάντω Μανωλάκου

Η Διαμάντω Μανωλάκου (Πειραιάς, 1η Μαρτίου 1959) είναι Ελληνίδα πολιτικός. Εξελέγη Ευρωβουλευτής με το Κομμουνιστικό Κόμμα Ελλάδας στις ευρωεκλογές του 2004, και υπήρξε μέλος της ομάδας του Ευρωκοινοβουλίου Ευρωπαϊκή ενωτική Αριστερά–βόρεια Πράσινη Αριστερά. Παραιτήθηκε στις 5 Ιουνίου του 2008, υπέρ του Κώστα Δρούτσα προκειμένου να αναλάβει θέση στο Ελληνικό Κοινοβούλιο. Επανεξελέγη βουλευτής στις εκλογές του 2009, στις εκλογές Μαΐου και Ιουνίου του 2012, Ιανουαρίου και Σεπτεμβρίου 2015.
Ρεμίχιους φαν Λέιμπουτ

Ο Ρεμίχιους φαν Λέιμπουτ ή Ρεμί φαν Λέιμπουτ (Remigeus Leemput ή Remi van Leemput, βάπτιση Αμβέρσα, 19 Δεκεμβρίου 1607, ταφή Λονδίνο, 9 Νοεμβρίου 1675) ήταν Φλαμανδός ή πιθανώς Γάλλος ζωγράφος και συλλέκτης που δραστηροποιήθηκε κατά κύριο λόγο στo Λονδίνο και για πολύ μικρότερο διάστημα στην Αμβέρσα. Εξελίχθηκε σε εξέχουσα μορφή ανάμεσα στους καλλιτεχνικούς κύκλους του Λονδίνου και κατάφερε να δημιουργήσει μια εντυπωσιακή συλλογή από έργα ζωγραφικής που περιλάμβανε, μεταξύ άλλων, πίνακες του Τιτσιάνο, του Τζορτζόνε, του Κορρέτζο και του Αντρέα ντελ Σάρτο. 

Έγινε δεκτός στη Συντεχνία του Αγίου Λουκά στην Αμβέρσα το 1628-29. Ως ζωγράφος απέκτησε φήμη πρωτίστως ως απομιμητής και είναι κυρίως γνωστός για τα μικρής κλίμακας αντίγραφα έργων του Άντονι βαν Ντάικ και άλλων καλλιτεχνών. Σημαντικό είναι επίσης ένα αντίγραφο τοιχογραφίας του Χόλμπαϊν του νεότερου που αναπαριστά τον Ερρίκο Ζ’, την Ελισάβετ της Υόρκης, τον Ερρίκο Η’ της Αγγλίας και την Τζέην Σέημουρ. Το αντίγραφο του Λέιμπουτ, κατά παραγγελία του Καρόλου Β’, καθώς και ένα ακόμα που φιλοτέχνησε το 1669, είναι τα μοναδικά τεκμήρια για την πρωτότυπη δημιουργία του Χόλμπαϊν, η οποία καταστράφηκε το 1698 από πυρκαγιά. 

Η συλλογή του πωλήθηκε στις 14 Μαΐου 1677 στον οίκο Σόμερσετ. Από τα παιδιά του, ο γιος του, Τζοβάννι Ρεμίτζο, απέκτησε επίσης φήμη ως απομιμητής έργων στην Ιταλία, ενώ και η κόρη του, Μαίρη, έδειξε ταλέντο στη ζωγραφική.
Δάσκαλος του Χοοχστράτεν

Δάσκαλος του Χοοχστράτεν, Παναγία Βρεφοκρατούσα με τις Αγίες Αικατερίνη και Βαρβάρα. [[Πινακοθήκη Ουφίτσι]], [[Φλωρεντία]]
Με το συμβατικό όνομα Δάσκαλος του Χοοχστράτεν (φλαμανδικά: De Meester van Hoogstraten, κατά προσέγγισιν 1475 – 1530) φέρεται Φλαμανδός ζωγράφος, ο οποίος δραστηριοποιήθηκε στην Αμβέρσα κατά την περίοδο 1520 - 1530. Είναι πιθανό να ταυτίζεται με τον Πασκιέρ φαν ντερ Μερς (), μαθητή του Χανς Μέμλινγκ το 1483 και είναι γνωστός για τα έργα θρησκευτικού περιεχομένου. 

Ο καλλιτέχνης έλαβε το συμβατικό αυτό όνομα από ένα πολύπτυχο, το οποίο αρχικά βρισκόταν στην εκκλησία της Αγίας Αικατερίνης στο Χοοχστράτεν και σήμερα βρίσκεται στο Βασιλικό Μουσείο Καλών Τεχνών της Αμβέρσας. Ο καλλιτέχνης πιθανότατα καταγόταν από τη βόρεια Ολλανδία, αλλά μπορεί να θεωρηθεί ως μανιεριστής της Αμβέρσας.

Ο καλλιτέχνης είχε, εν πολλοίς, μεγάλες υφολογικές ομοιότητες με τον Κουέντιν Μασσάις και, αν και είναι εμφανώς σχετιζόμενο με το ύφος του μανιερισμού της Αμβέρσας, σε ορισμένες περιπτώσεις θυμίζει τα έργα των αρχών του 16ου αιώνα που δημιουργήθηκαν στη Μπρυζ. Ορισμένοι ιστορικοί τέχνης τον τοποθετούν στο περιβάλλον του Γκέραρντ Ντάβιντ, ο οποίος προς το τέλος της σταδιοδρομίας του είχε δραστηριοποιηθεί στην Αμβέρσα.

Έργα του βρίσκονται στα Βασιλικά Μουσεία Καλών Τεχνών του Βελγίου ("Παναγία Βρεφοκρατούσα" και "Θρήνος για τον Ιησού"), στο Μουσείο Πράδο της Μαδρίτης, στο Μουσείο Πούσκιν και στην Πινακοθήκη Ουφίτσι της Φλωρεντίας.
Κριστιάν Μουντζίου

O Κριστιάν Μουντζίου ("Cristian Mungiu", 27 Απριλίου 1968) είναι Ρουμάνος σκηνοθέτης και σεναριογράφος.
Βίκτωρ Α' δούκας του Ράτιμπορ

Ο Βίκτωρ Α' δούκας του Ράτιμπορ γερμ. Victor I (10 Φεβρουαρίου 1818 - 30 Ιανουαρίου 1893) από τον Οίκο του Χόενλοε υπήρξε γερμανός πολιτικός ευγενούς καταγωγής και δούκας τού Ράτιμπορ στη Σιλεσία & πρίγκιπας τού Κόρβεϋ.
Δάσκαλος της Βίβλου του Λίμπεκ

Με το συμβατικό όνομα Δάσκαλος της Βίβλου του Λίμπεκ (fl. 1489-94) φέρεται ξυλογράφος, γνωστός για τις εικονογραφήσεις του σε ένα από τα σπουδαιότερα δείγματα γερμανικών τυπωμένων βιβλίων του μεσαίωνα (γνωστά και ως αρχέτυπα, λατ. "incunabula"), τη Βίβλο που εκτύπωσε ο Stephan Arndes στην πόλη του Λίμπεκ το 1494. Δικές του δημιουργίες είναι οι περισσότερες ξυλογραφίες που εμφανίζονται στην Πεντάτευχο. Άλλα έργα που αποδίδονται με σχετική βεβαιότητα στον ίδιο καλλιτέχνη είναι το βιβλίο «Χορός του Θανάτου» (1489) που τυπώθηκε επίσης στο Λίμπεκ και ένα βιβλίο που περιέχει έργα του Τερέντιου, τυπωμένο στη Λυόν το 1493. 

Το ύφος των ξυλογραφιών του, που διακρίνονται για την εκλεπτυσμένη απόδοση των τοπογραφιών, παραπέμπει μάλλον στο ολλανδικό στυλ και δεν συναντάται γενικά στα πλαίσια της καλλιτεχνικής παραγωγής στην περιοχή του Λίμπεκ. Γι’ αυτό το λόγο εικάζεται πως επρόκειτο για περιπλανώμενο καλλιτέχνη. Ξυλογραφίες που πιθανολογείται πως φιλοτέχνησε εμφανίζονται κυρίως στη Γερμανία και στη Γαλλία, ωστόσο δεν υπάρχουν ισχυρά τεκμήρια για τον εντοπισμό του γεωγραφικού χώρου στον οποίο δραστηριοποιήθηκε. Πιθανότερο θεωρείται να ήταν φλαμανδικής καταγωγής ή να εκπαιδεύτηκε στη Φλάνδρα.

Οι φιγούρες του απεικονίζονται συχνά με παραμορφωμένα ή αφύσικα επιμηκυμένα πρόσωπα και με μια κλίση του κεφαλιού προς τα πίσω. Το βάδισμά τους δίνει επίσης την αίσθηση ότι είναι ασταθές, λόγω του αφύσικου ανοίγματος μεταξύ των ποδιών τους. Αρκετές ομοιότητες έχουν επισημανθεί σε σύγκριση με το έργο του Δασκάλου του Ιακώβου Δ΄ της Σκωτίας, ο οποίος δραστηριοποιήθηκε στη Γάνδη. Έχει επίσης χαρακτηριστεί ως πρόδρομος ενός νέου ύφους που φέρει ομοιότητες με το πρώιμο έργο των Γιάκομπ Κορνέλις φαν Οοστσάνεν και Λούκας φαν Λέιντεν.
Δάσκαλος της Μαγδαληνής του Μάνσι

Με το συμβατικό όνομα Δάσκαλος της Μαγδαληνής του Μάνσι (fl. Αμβέρσα, περ. 1515-25) φέρεται Φλαμανδός ζωγράφος, γνωστός ως δημιουργός του πίνακα "Μαγδαληνή" (Πινακοθήκη του Βερολίνου), ο οποίος ανήκε στη συλλογή του Μαρκήσιου Μπαττίστα Μάνσι στη Λούκκα. Παλαιότερα το έργο είχε λανθασμένα αποδοθεί στον Κουέντιν Μασσάις, καθώς ορισμένα χαρακτηριστικά του, όπως το φαρδύ πρόσωπο και τα μακριά δάκτυλα της Μαγδαληνής παραπέμπουν στο στυλ του Μασσάις. Δενδροχρονολογική ανάλυση του πίνακα, υποδεικνύει πως φιλοτεχνήθηκε περίπου το 1500. Την ίδια περίπου περίοδο τοποθετείται χρονικά και ένα ακόμα γνωστό έργο του, η "Ταφή" (Μουσείο Καλών Τεχνών, Γάνδη), το οποίο ενδεχομένως αντλεί στοιχεία από το ομώνυμο χαρακτικό και μέρος της σειράς του «Μικρού Πάθους» του Ντύρερ. Στο έργο του "Σωτήρας" (Μουσείο Τέχνης, Φιλαδέλφεια), το τοπίο πίσω από τη μορφή του Χριστού προέρχεται επίσης από έργο του Ντύρερ, και συγκεκριμένα από το "Όραμα του Αγίου Ευσταχίου". 

Σύμφωνα με τον ιστορικό Μαξ Γιάκομπ Φριντλέντερ, είναι πιθανό ο Δάσκαλος της Μαγδαληνής του Μάνσι να ταυτίζεται με τον ζωγράφο Willem Muelenbroec, ο οποίος ήταν μέλος της συντεχνίας των ζωγράφων της Αμβέρσας και μαθητής του Κουέντιν Μασσάις.
Ο Ασυμβίβαστος

Ο Ασυμβίβαστος είναι ελληνική ταινία του 1979 σε σενάριο και σκηνοθεσία του Ανδρέα Θωμόπουλου, με πρωταγωνιστή τον Παύλο Σιδηρόπουλο, παραγωγή της Γκρέκα Φιλμ του Μιχάλη Λεφάκη.
Ζωρζ Βιγκαρελλό

Ο Ζωρζ Βιγκαρελλό γεννήθηκε το 1941 στο Μονακό και αρχικά απέκτησε πτυχίο Φυσικής Αγωγής (CAPES) ενώ στη συνέχεια απέκτησε πτυχίο Φιλοσοφίας. Για ένα διάστημα δίδαξε στο Πανεπιαστήμιο του Βενσέν, στη Σορβόννη ενώ πλέον βρίσκεται στη θέση του Διευθυντή Σπουδών στο École des hautes études en sciences sociales(EHESS), στο Παρίσι.
Πιέτρο Ινγκράο

Ο Πιέτρο Ινγκράο ("Pietro Ingrao", 30 Μαρτίου 1915 - 27 Σεπτεμβρίου 2015) ήταν Ιταλός πολιτικός, μέλος του ΚΚΙ, δημοσιογράφος και στοχαστής.

Διετέλεσε βουλευτής από το 1948 έως το 1992, το 1968 εξελέγη πρόεδρος της κομμουνιστικής κοινοβουλευτικής ομάδας και από το 1976 έως το 1979 ήταν πρόεδρος της ιταλικής Βουλής. 

Από το 1947 ως το 1957 ήταν διευθυντής της εφημερίδας «L'Unità».
Ιερό του Πανδίονος

Το Ιερό του Πανδίονος είναι η ονομασία που συχνά αποδίδεται στα ερείπια ενός κτίσματος στη νοτιοανατολική άκρη της Ακρόπολης Αθηνών. Τα θεμέλια του βρέθηκαν κατά τις ανασκαφές για την κατασκευή του παλαιού μουσείου Ακρόπολης (1865-1874). 

Βρίσκεται 25 μ. ανατολικά από το κτίριο του Παρθενώνα. Αρχικά, ο χώρος ο οποίος κατελάμβανε ήταν χαρακτηρισμένος ως εργαστήριο αλλά σύμφωνα με νεώτερες έρευνες, καθίσταται πιθανότερη η ταύτισή του με το σημαντικό ιερό του μυθικού ήρωα και βασιλέα των Αθηνών Πανδίονος, υιού του Εριχθονίου ή του Κέκροπος, το οποίο οι αρχαιολόγοι τοποθετούσαν παλαιότερα στα βορειοανατολικά των Προπυλαίων.

Το διαστάσεων 40x17 μέτρων ορθογώνιο αίθριο κτίριο, το οποίο χρονολογείται από τα τέλη του 5ου αιώνα π.Χ., ήταν χωρισμένο σε δύο ίσα τμήματα από έναν τοίχο. Είχε πρόσοψη δυτικά-νοτιοδυτικά. Η είσοδος του κτιρίου βρισκόταν σε μια προεξέχουσα στοά στη δυτική πλευρά.

Η ονομασία του προέρχεται από το τεκμήριο πως το κτίριο βρισκόταν στη θέση του ηρώου του Πανδίονος, του επωνύμου ήρωα της Πανδιόνιδος φυλής (συχνά υποτίθεται πως επρόκειτο για έναν από τους δύο θρυλικούς βασιλείς της Αθήνας, Πανδίων Α΄ ή Πανδίων Β΄), το οποίο ήταν γνωστό πως βρισκόταν κάπου στην Ακρόπολη.

Στο χώρο αυτό, σύμφωνα με την παράδοση, τα μέλη της Πανδιονίδος φυλής, συγκεντρώνονταν για να τελέσουν τα Πάνδια. Επρόκειτο για εορτή πολιτικού χαρακτήρα αφιερωμένη στον Δία η οποία συνόδευε τους εορτασμούς των Μεγάλων Διονυσίων κατά τον μήνα Ελαφηβολιώνα (μέσα Μαρτίου - μέσα Απριλίου). Σταδιακά η σημασία της εορτής αυτής έσβησε, γεγονός που ίσως να συνετέλεσε στην εγκατάλειψη του χώρου.
Φρίντριχ Λάιμπνιτς

Ο Φρίντριχ Λάιμπνιτς (Friedrich Leibniz ή Leibnütz; 1597–1652) ήταν Λουθηρανός νομικός και καθηγητής Ηθικής Φιλοσοφίας στο Πανεπιστήμιο της Λειψίας. Είναι ο πατέρας του μεγάλου φιλοσόφου και επιστήμονα Γκότφριντ Βίλχελμ Λάιμπνιτς (Gottfried Wilhelm Leibniz).
Ιερό του Πολιάδη Δία

Το Ιερό του Πολιάδη Δία ήταν υπαίθριο ιερό με τοιχώματα, αφιερωμένο στον Πολιάδη Δία (προστάτη της πόλης). Βρισκόταν στην Ακρόπολη Αθηνών, ανατολικά του Ερέχθειου, και χρονολογείται γύρω στο 500 π.Χ. Δεν έχουν βρεθεί τα θεμέλια του και το τραπεζοειδές σχήμα του με τις πολλές εισόδους έχει εκπονηθεί με κοπές βράχων από την Ακρόπολη. Στην ανατολική πλευρά του ιερού πιστεύεται πως στεγαζόταν τα βόδια για την ετήσια γιορτή των Βουφονίων. Η κύρια είσοδος διέθετε αέτωμα.
Κάστρο Μαμουρέ

Το Κάστρο Μαμουρέ () είναι μεσαιωνικό κάστρο στην Περιοχή Αναμούρ της Επαρχίας Μερσίν, στην Τουρκία.
At the Beeb

At the Beeb είναι ο τίτλος του ζωντανά ηχογραφημένου άλμπουμ του βρετανικού ροκ συγκροτήματος Queen, το οποίο κυκλοφόρησε στις 4 Δεκεμβρίου του 1989 μέσω της δισκογραφικής εταιρείας "Band of Joy" στην Ευρώπη και μέσω της "Hollywood" στην Αμερική, έξι χρόνια αργότερα, με τίτλο "Queen at the BBC".

Ο δίσκος αποτελείται από κομμάτια που ηχογραφήθηκαν για το BBC Radio 1 και το πρόγραμμα "Sounds of the 70s", με τα τέσσερα πρώτα να προέρχονται από τις 5 Φεβρουαρίου του 1973 και τα υπόλοιπα από τις 3 Δεκεμβρίου του ίδιου έτους. Οι στούντιο εκτελέσεις των συγκεκριμένων τραγουδιών συμπεριλήφθηκαν στο πρώτο άλμπουμ των Queen, εκτός του ""Ogre Battle", το οποίο συμπεριλήφθηκε στο "Queen II"".

Το άλμπουμ έφθασε στο # 67 του βρετανικού καταλόγου επιτυχιών.
Στέφανος Δουσάν

Ο Στέφαν Ούρος (ή Ουρέσης) Δ΄ Ντούσαν ("Стефан Урош IV Душан Немањић", 1308 - 20 Δεκεμβρίου 1355), γνωστός ως Ντούσαν ο Ισχυρός (Душан Силни) και στα ελληνικά ως Στέφανος Δουσάν, ήταν βασιλιάς της Σερβίας από τις 8 Σεπτεμβρίου 1331 και "Αυτοκράτορας Σέρβων, Ελλήνων, Βουλγάρων, Βλάχων και Αλβανών" από τις 16 Απριλίου 1346 μέχρι τον θάνατό του. Ο Δουσάν κατέκτησε μεγάλο τμήμα της νοτιοανατολικής Ευρώπης και ήταν ένας από τους ισχυρότερους μονάρχες της εποχής του. Επί των ημερών του η Σερβία απέκτησε τη μέγιστη έκτασή της. Θέσπισε το σύνταγμα της Σερβικής Αυτοκρατορίας, γνωστό ως "Κώδικας του Δουσάν", το σημαντικότερο ίσως γραπτό έργο της μεσαιωνικής Σερβίας.

Ο Δουσάν αναβάθμισε τη Σερβική Εκκλησία από αρχιεπισκοπή σε Πατριαρχείο, ολοκλήρωσε την κατασκευή της Μονής Βισόκι Ντέτσανι (μνημείο της UNESCO) και ίδρυσε τη Μονή των Αγίων Αρχαγγέλων, μεταξύ άλλων. Επί της βασιλείας του η Σερβία έφτασε στην εδαφικής, πολιτική, οικονομική και πολιτιστική κορύφωσή της.

Ο Δουσάν πέθανε το 1355, ανοίγοντας το δρόμο στους Τούρκους για την κατάκτηση της Σερβίας και των υπόλοιπων Βαλκανίων.
Αλφεράτζ

Αλφεράτζ ή Σιρά είναι το ιδιαίτερο όνομα του αστέρα α (άλφα) του αστερισμού Ανδρομέδα (α And), που είναι και ο φωτεινότερος του αστερισμού. Ευρισκόμενος στο σύνορο με τον αστερισμό Πήγασο, αποτελεί τον βορειοανατολικό αστέρα στο Τετράπλευρο του Πηγάσου. Ο Πτολεμαίος θεωρούσε ότι ο α Ανδρομέδας μοιράζεται μεταξύ των δύο αστερισμών και ακολουθώντας τον ο Γιόχαν Μπάγερ του έδωσε όνομα και στους δύο: α Ανδρομέδας και δέλτα (δ) Πηγάσου (δ Peg). Με τον καθορισμό των σύγχρονων επίσημων συνόρων των αστερισμών το 1930, ο Αλφεράτζ βρέθηκε μέσα στην Ανδρομέδα και η ονομασία «δ Πηγάσου» δεν χρησιμοποιείται πλέον για αυτόν, αλλά προς αποφυγή συγχύσεως, δεν υπάρχει αστέρας «δ» ούτε στον Πήγασο.

Ο Αλφεράτζ απέχει 97 έτη φωτός από τη Γη. Παρότι με γυμνό μάτι φαίνεται ως απλός αστέρας με φαινόμενο μέγεθος +2,06, στην πραγματικότητα αποτελεί ένα διπλό αστρικό σύστημα, δηλαδή πρόκειται για δύο αστέρες που περιφέρονται γύρω από το κοινό κέντρο μάζας τους. Η χημική σύσταση του φωτεινότερου από αυτούς τους αστέρες είναι ιδιόμορφη, καθώς χαρακτηρίζεται ως αστέρας υδραργύρου-μαγγανίου (ο φωτεινότερος τέτοιος στον ουρανό της Γης, με δεύτερο τον γ Κόρακα), δηλαδή η ατμόσφαιρά του περιέχει αφύσικα υψηλά επίπεδα υδραργύρου, μαγγανίου και άλλων χημικών στοιχείων, όπως το γάλλιο και το ξένο.
Όμιλος Α΄ του Ευρωπαϊκού Πρωταθλήματος Ποδοσφαίρου 2016

Ο Όμιλος Α΄ του Ευρωπαϊκού Πρωταθλήματος Ποδοσφαίρου 2016 περιλαμβάνει τέσσερις ομάδες εκ των οποίων οι δύο πρώτες και μπορεί και η τρίτη (αν είναι μέσα στις τέσσερις καλύτερες τρίτες) προκρίνονται στην φάση των δεκαέξι.
Έρουλοι

Οι Έρουλοι ήταν γερμανικό φύλο της αρχαιότητας που προερχόταν πιθανώς από τη Σκανδιναβία.
Στον 3ο αιώνα, φεύγοντας από την περιοχή τους, εισέβαλαν στη ρωμαϊκή αυτοκρατορία. Απωθώντας τους Οστρογότθους, επέδραμαν μεταξύ άλλων πόλεων στην Αθήνα (267) πυρπολώντας τα μνημεία της, από τα οποία λιγοστά σώθηκαν, ανάμεσά τους ο ναός του Ηφαίστου (Θησείο), το Ρολόι του Ανδρόνικου Κυρρήστου (Αέρηδες), το Πάνθεον κ.α.. Το βασίλειο τους, που βρισκόταν στη περιοχή του ποταμού Έλβα, διαλύθηκε κατά τον 6o αιώνα, όταν τους διέλυσαν οι Λομβαρδοί, προγενέστεροι σύμμαχοί τους μεταξύ του 494 και 508.
Όμιλος Β΄ του Ευρωπαϊκού Πρωταθλήματος Ποδοσφαίρου 2016

Ο Όμιλος Β΄ του Ευρωπαϊκού Πρωταθλήματος Ποδοσφαίρου 2016 περιλαμβάνει τέσσερις ομάδες εκ των οποίων οι δύο πρώτες και μπορεί και η τρίτη (αν είναι μέσα στις τέσσερις καλύτερες τρίτες) προκρίνονται στην φάση των δεκαέξι.
Όμιλος Γ΄ του Ευρωπαϊκού Πρωταθλήματος Ποδοσφαίρου 2016

Ο Όμιλος Γ΄ του Ευρωπαϊκού Πρωταθλήματος Ποδοσφαίρου 2016 περιλαμβάνει τέσσερις ομάδες εκ των οποίων οι δύο πρώτες και μπορεί και η τρίτη (αν είναι μέσα στις τέσσερις καλύτερες τρίτες) προκρίνονται στην φάση των δεκαέξι.
Όμιλος Δ΄ του Ευρωπαϊκού Πρωταθλήματος Ποδοσφαίρου 2016

Ο Όμιλος Δ΄ του Ευρωπαϊκού Πρωταθλήματος Ποδοσφαίρου 2016 περιλαμβάνει τέσσερις ομάδες εκ των οποίων οι δύο πρώτες και μπορεί και η τρίτη (αν είναι μέσα στις τέσσερις καλύτερες τρίτες) προκρίνονται στην φάση των δεκαέξι.
Κίροφ

Η πόλη Κίροφ (), η οποία παλαιότερα ονομάζονταν Βιάτκα (), είναι το διοικητικό κέντρο της ομώνυμης περιφέρειας του Ομοσπονδιακού Διαμερίσματος του Βόλγα. Είναι χτισμένη επί του ποταμού Βυάτκα. Σύμφωνα με την απογραφή του 2010 είχε 473.695 κατοίκους, ενώ με βάση την απογραφή του 2002 ήταν 480.411.
Όμιλος ΣΤ΄ του Ευρωπαϊκού Πρωταθλήματος Ποδοσφαίρου 2016

Ο Όμιλος ΣΤ΄ του Ευρωπαϊκού Πρωταθλήματος Ποδοσφαίρου 2016 περιλαμβάνει τέσσερις ομάδες εκ των οποίων οι δύο πρώτες και μπορεί και η τρίτη (αν είναι μέσα στις τέσσερις καλύτερες τρίτες) προκρίνονται στην φάση των δεκαέξι.
Οντ Χάσελ

Ο Οντ Χάσελ ("Odd Hassel", 17 Μαΐου 1897 - 11 Μαΐου 1981) ήταν Νορβηγός φυσικοχημικός, που βραβεύθηκε με το Βραβείο Νόμπελ Χημείας το 1969.
Χάισμπρεχτ Λέυτενς

Ο Χάισμπρεχτ Λέυτενς (φλαμανδικά: Gijsbrecht Leytens, παλαιότερα γνωστός ως «Δάσκαλος των Χειμερινών Τοπίων» (Meester van de Winterlandschappen), 1586– μετά το 1643 αλλά πριν το 1656) ήταν Φλαμανδός ζωγράφος, ο οποίος ειδικευόταν στην τοπιογραφία και ιδιαίτερα στα χειμερινά τοπία.
Σοσιαλιστική Γερμανική Φοιτητική Ένωση

Η Σοσιαλιστική Γερμανική Φοιτητική Ένωση ("Sozialistische Deutsche Studentenbund", συντ. SDS) ιδρύθηκε το 1946 στο Αμβούργο της Γερμανίας ως η φοιτητική οργάνωση του Σοσιαλδημοκρατικού Κόμματος της Γερμανίας (SPD). Αν και τυπικά ήταν οργανωτικά ανεξάρτητη από αυτό, πάντοτε υποστήριζε τις θέσεις του. Το 1958 όμως άρχισαν οι πρώτες διαφωνίες με την ηγεσία του κόμματος, όταν αυτό, με το πρόγραμμα του Γκόντεσμπεργκ, εγκατέλειψε οριστικά κάθε σχέση με τον μαρξισμό. Η SDS τάχθηκε στη συνέχεια εναντίον του εξοπλισμού της Δυτικής Γερμανίας με πυρηνικά όπλα, οπότε εντάθηκαν οι αντιθέσεις με την κομματική ηγεσία. Στις 19 Ιουλίου του 1960 το SPD διέκοψε τη χρηματοδότηση της SDS, σε μια ύστατη προσπάθεια εκβιασμού της, ώστε να υιοθετήσει συντηρητικότερες θέσεις. Η κίνηση αυτή όμως απέτυχε κι έτσι στις 6 Δεκεμβρίου του 1961 η ηγεσία του Σοσιαλδημοκρατικού κόμματος δήλωσε ότι η ιδιότητα του μέλους της SDS είναι ασυμβίβαστη με την ιδιότητα του μέλους του SPD, προχωρώντας έτσι στην οριστική και τελεσίδικη ρήξη των δεσμών. Από το σημείο αυτό και πέρα η ριζοσπαστικοποίηση της SDS εντάθηκε.

Ο Πόλεμος του Βιετνάμ και η γερμανική νομοθεσία για την κατάσταση έκτακτης ανάγκης επιτάχυναν ακόμη περισσότερο τη στροφή της SDS προς τα αριστερά. Η ταυτόχρονη ανάπτυξη του γερμανικού φοιτητικού κινήματος, με επίκεντρο το Δυτικό Βερολίνο, διεύρυνε την απήχηση της SDS στους σπουδαστές. Η απόφαση της συγκλήτου του πανεπιστημίου αυτού, τον Φεβρουάριο του 1966, να απαγορεύσει τις πολιτικές συγκεντρώσεις στους χώρους του, κάθε άλλο παρά αναχαίτισε τη διόγκωση του φοιτητικού κινήματος. Η καθιστική διαμαρτυρία 3.000 φοιτητών του Ελεύθερου Πανεπιστημίου του Βερολίνου στις 22 Ιουνίου του 1966, με αίτημα γενική μεταρρύθμιση σπουδών, σηματοδότησε την έναρξη μιας πορείας μαζικής πολιτικοποίησης των φοιτητών σε κατεύθυνση αντίθετη προς τις επιλογές των αρχών.

Μετά τη δολοφονία του φοιτητή Μπένο Όνεζοργκ το 1967 και τη φοιτητική εξέγερση που ακολούθησε, αναδείχθηκε η ηγετική φυσιογνωμία του 27χρονου φοιτητή της κοινωνιολογίας Ρούντι Ντούτσκε. Υπό την ηγεσία του Ντούτσκε, του «Κόκκινου Ρούντι» όπως τον αποκαλούσαν, η SDS διοργάνωσε πάμπολλες συγκεντρώσεις και διαδηλώσεις, πολλές εκ των οποίων αρκετά βίαιες. 

"Όλοι μιλούν για τον καιρό, εμείς όχι!" ήταν το διάσημο σύνθημα της SDS, η δράση της οποίας σφράγισε την πολιτική ζωή της Δυτικής Γερμανίας για αρκετά χρόνια. Ωστόσο, σε αντίθεση με τον Μάη του ΄68 στο Παρίσι, όπου το κίνημα διαμαρτυρίας των φοιτητών εξελίχθηκε σε λαϊκή εξέγερση, στην Ομοσπονδιακή Δημοκρατία της Γερμανίας, παρά τη δυναμική που ανέπτυξε, δεν κατόρθωσε να αγγίξει, έστω και συναισθηματικά, τους απλούς πολίτες, οι οποίοι, με λίγες ίσως εξαιρέσεις κράτησαν μάλλον εχθρική στάση καθώς η ραγδαία αναπτυσσόμενη οικονομία της χώρας (το γερμανικό «οικονομικό θαύμα») είχε ως αποτέλεσμα, μεταξύ άλλων, την ιδεολογική ενσωμάτωση των εργαζομένων στο σύστημα. Έτσι, το 1970, η Σοσιαλιστική Φοιτητική Ένωση διαλύθηκε.
Αστική Περιοχή Λίντι

Η Αστική Περιοχή Λίντι (Αγγλικά: "Lindi Urban District", Σουαχίλι: "Lindi Mjini"), είναι μία από τις 6 περιοχές στην Περιφέρεια Λίντι "(Lindi Region)" της Τανζανίας. Στα Ανατολικά συνορεύει με τον Ινδικό Ωκεανό ενώ στα Βόρεια, Δυτικά και Νότια, περιβάλλεται από την Αγροτική Περιοχή Λίντι "(Lindi Rural District)". Η περιφερειακή (και επαρχιακή) πρωτεύουσα είναι το Λίντι "(Lindi)".

Σύμφωνα με την Εθνική Απογραφή της Τανζανίας το 2002, ο πληθυσμός στην Αστική Επαρχία Λίντι "(Lindi Urban District)", ήταν 41.549 άτομα.

Το 2010, η Αστική Περιοχή Λίντι "(Lindi Urban District)", εξέλεξε τον "Salum Khalfani Bar'wan" για την Εθνική Συνέλευση της Τανζανίας. Ο "Bar'wan", είναι το πρώτο άτομο με αλφισμό που εξελέγη στην Εθνική Συνέλευση της Τανζανίας.
Σταντ Μαρσέλ-Πικό

Το Σταντ Μαρσέλ-Πικό είναι ποδοσφαιρικό γήπεδο ευρισκόμενο στο Τομπλαίν, προάστιο της πόλης του Νανσί στην Γαλλία.

Έχοντας αποτελέσει έδρα των Σταντ Ουνιβερσιταίρ Λορραίν και ΦΚ Νανσί, το Πικό αποτελεί, σήμερα, έδρα του πλέον προσφάτως ιδρυθέντος συλλόγου της πόλης του Νανσί: της ΑΣ Νανσί-Λωρραίνη. Η χωρητικότητά του είναι της τάξεως των θέσεων.
Περιοχή Κίλουα

Η Περιοχή Κίλουα (Αγγλικά: "Kilwa District", Σουαχίλι: "Wilaya ya Kilwa"), είναι μία από τις 6 περιοχές στην Περιφέρεια Λίντι "(Lindi Region)" της Τανζανίας. Στα Βόρεια συνορεύει με την Περιφέρεια Πουάνι "(Pwani Region)", στα Ανατολικά από τον Ινδικό Ωκεανό, Νότια από την Αγροτική Περιοχή Λίντι "(Lindi Rural District)" και την Περιοχή Ρουάνγκουα "(Ruangwa District)" και στα Δυτικά από την Περιοχή Λιουάλε "(Liwale District)". Η Περιοχή συμπεριλαμβάνει και τις ιστορικές τοποθεσίες Κίλουα Κισιουάνι "(Kilwa Kisiwani)" και Σόνγκο Μνάρα "(Songo Mnara)" τα οποία αποτελούν τμήμα της Παγκόσμιας Κληρονομιάς και την πρώην κύρια πόλη της Κίλουα Κιβίντζε.
Αγροτική Περιοχή Λίντι

Η Αγροτική Περιοχή Λίντι (Αγγλικά: "Lindi Rural District", Σουαχίλι: "Lindi Vijijini"), είναι μία από τις έξι Περιοχές στην Περιφέρεια Λίντι "(Lindi Region)" της Τανζανίας. Στα βόρεια συνορεύει με την Περιοχή Κίλουα "(Kilwa District)", στα νότια με την Περιφέρεια Μτουάρα "(Mtwara Region)", δυτικά από την Περιοχή Νατσινγκουέα "(Nachingwea District)" και ανατολικά από τον Ινδικό Ωκεανό και την Αστική Περιοχή Λίντι "(Lindi Urban District)".

Σύμφωνα με την Εθνική Απογραφή της Τανζανίας το 2002, ο πληθυσμός στην Αγροτική Επαρχία Λίντι "(Lindi Rural District)" ήταν 215.764 κάτοικοι.
Αθλητικός Ροδιακός Σύλλογος

Ο Αθλητικός Ροδιακός Σύλλογος (Α.Ρ.Σ. ή Ροδιακός) είναι αθλητικός σύλλογος με έδρα την πόλη της Ρόδου. Στη σύγχρονή του μορφή ιδρύθηκε το 1960 και δραστηριοποιείται στο άθλημα του ποδοσφαίρου.
Beau Jeu

μικρογραφία|228x228px|Adidas Beau Jeu
Η Beau Jeu είναι η επίσημη μπάλα του Ευρωπαϊκού Πρωταθλήματος Ποδοσφαίρου του 2016 το οποίο θα διεξαχθεί στην Γαλλία από τις 10 Ιουνίου έως τις 10 Ιουλίου 2016. Κατασκευάστηκε από την γερμανική εταιρεία αθλητικών ειδών Adidas, ενώ τα αποκαλυπτήριά της έγιναν στις 12 Νοεμβρίου 2015 στον ηλεκτρονικό λογαριασμό του Ζινεντίν Ζιντάν στο Instagram.